Der var dramatik for alle pengene, da Ulsted spillede kamp mod Vestbjerg. Efter sidste uges sensationssejr over Langholt på 4-1 var der lagt op til et drabeligt opgør mod Vestbjerg søndag. Og drabeligt blev det kort inde i anden halvleg, da store Lasse Rasmussen faldt til jorden, som var han blevet skudt på tæt hold, men Lasse Rasmussen var uheldig at støde hovedet sammen med en Vestbjerg spiller. Lasse Rasmussen blev liggende længe på maven med blodet fossende ud af en stor flænge over højre øje. Heldigvis så det ud til at flere, at Ulsteds spiller har gået til førstehjælp, for det lykkedes at få labbet Lasse Rasmussen sammen med flere kilometer gasebind og plaster. Som en groggy bokser måtte Lasse Rasmussen hjælpes fra banen og ind i ambulancen. Lasse Rasmussen blev kørt på skadestuen, og blev syet med flere sting, men kunne heldigvis vende tilbage til Ulsted og holdkameraterne og være med i 3. halvleg ovenpå 1-4 nederlaget.

Referat:
Lasse Rasmussen fik hul i hovedet, da han stødte sammen med en modstanderen fra Vestbjerg under weekendens nederlag.